Leonardas Šimutis

Leonardas Šimutis (1892 m. lapkričio 6 d. Šėrikai, Šilalės valsčius, Tauragės apskritis – 1975 m. balandžio 17 d. Čikaga, JAV) – JAV lietuvių visuomenės veikėjas, Lietuvos politinis veikėjas, publicistas, žurnalistas, redaktorius.

 Biografija 
1912 m. baigęs Maskvos gimnaziją, 1913 m. išvyko į JAV, 1915 m. studijavo Šv. Bedos koledže, nuo 1917 m. – Lojolos universitete Čikagoje teisę, anglų kalbą ir žurnalistiką, Niujorke sociologiją.

Pirmuosius rašinius paskelbė 1911 m. 1914 m. Čikagoje redagavo laikraštį „Katalikas“. 1915 m. suorganizavo žurnalo „Vytis“ leidimą, jo administratorius. 1918–1926 m. laikraščio „Garsas“ vyriausiasis redaktorius. 

Rinkimai vyko gegužės 8–10 dienomis. Atvykęs į Lietuvą tuojau sužinojo, kad jau yra išrinktas IV (Telšių) rinkimų apygardoje kaip LKDP narys. Oficialiai pareigas pradėjo eiti birželio 2 d. Seime įėjo į krikščionių demokratų bloką ir nuo birželio 9 d. priklausė Žemės ir miškų ūkio komisijai, darbavosi Darbo ir socialinės apsaugos komisijos pirmininko pavaduotoju. 1926–1927 m. – vienas iš „Ryto“ redaktorių Kaune. Po valstybės perversmo, 1927 m. pradžioje, buvo įkūręs konsultacinį biurą užsienio lietuviams Kaune (Ožeškienės g. 3), LKDP būstinėje.Prof. dr. Juozas Skirius. JAV lietuvio Leonardo Šimučio parlamentinės veiklos bruožai 1926–1927 metais. 

Nuo 1932 m. Amerikos lietuvių Romos katalikų federacijos generalinis sekretorius, 1940–1948 m. – pirmininkas. 1940–1965 m. Amerikos lietuvių tarybos pirmininkas.

1927–1968 m. dienraščio „Draugas“ vyriausiasis redaktorius, „Tėvynės sargas“ redaktorius. Spausdino publicistinius straipsnius, eilėraščius, noveles, vaizdelius. 

 Bibliografija 
 Amerikos lietuvių taryba, Čikaga, 1971 m.

 Šaltiniai 

 Nuorodos 
 ŠIMUTIS Leonardas (1892–1975) | lrs.lt

Kategorija:Lietuvos redaktoriai
Kategorija:Lietuvos publicistai
Kategorija:JAV lietuviai
Kategorija:Seimo atstovai